OpenLLM-France/wikimedia huggingface dataset:
# Cabo Frio

Cabo Frio és una ciutat de l'estat brasiler de Rio de Janeiro. La seva població és 186.277 habitants segons el cens de 2010. Seva superfície total és 400,7 km².

## Referències

* ↑ «Cabo Frio» (en portuguès brasiler). IBGE. [Consulta: 30 gener 2022].
* ↑ Souza, Mayk. «Melhor cidade da Região dos Lagos para morar: São João da Aldeia» (en portuguès brasiler). O Rio, 09-12-2021. [Consulta: 30 gener 2022].
# Glappa de Bernícia

Glappa de Bernícia fou, potser, un dels fills d'Ida. Governà del 559 al 560. No se sap res de la seva vida ni el seu regnat. No consta en la llista de fills d'Ida, però si que apareix en les llistes genealògiques com a successor seu i també es creu que podria ser el seu germà.

## Referències

* ↑ Historia Brittonum, capítol 57
* ↑ Fisher, 1832, p. 30.

## Bibliografia

* Fisher, George. A Companion and Key to the History of England. Simpkin and Marshall, 1832.
* Venning, Timothy. The Kings & Queens of Anglo-Saxon England. Amberley Publishing Limited, 2014.

## Enllaços externs

* Prosopography of Anglo-Saxon England
# Henri Ramière

Henri Ramière (10 de juliol de 1821, Castres, França - † 3 de gener de 1884, Tolosa, França) fou un jesuïta, teòleg, escriptor espiritual i assagista francès, gran apòstol de la devoció del Sagrat Cor de Jesús.
Entrà a la Companyia de Jesús el 15 de juliol del 1839. Va exercir de professor de teologia i filosofia a l'Studienanstalt der Jesuiten, a Vals-près-Le-Puy, on va gestar les seves idees sobre l'apostolat de l'oració sobre el Sagrat Cor de Jesús. El 1861 el pare Ramière començà a editar a França Le Messager du Cœur de Jésus - Bulletin mensuel de L'Apostolat de la Prière com a òrgan principal de l'apostolat i aviat fou imitat a altres països, de tal manera que avui dia s'edita en 81 països i en 49 llengües.
Al Concili Vaticà I, ell era conseller teològic del bisbe de Beauvais. L'abril del 1875 Ramière envià una demanda al Papa Pius IX perquè en endavant es consagrés Roma i el món al Sagrat Cor de Jesús, demanda que tot i ser signada per 525 bisbes, fou infructuosa.

## Obres

* L'Apostolat de la prière (1861)
* Les espérances de l'Église
* La Question Sociale et le Sacré Cœur
* Le regne social et la divinisation du chrétien
* Le Royaume de Jésus Christ dans l'Histoire (1862-1863)

## Referències

* ↑ Josef Schwendimann: Herz-Jesu-Verehrung heute?; Regensburg 1974. Seiten 117, 118 bzw. 11

## Bibliografia

* Holböck, Ferdinand. Aufblick zum Durchbohrten. Stein am Rhein (Christiana) 1990, Seiten 268-270, ISBN 3-7171-0924-3
* Parra, Charles. Le Père Henri Ramière de la Compagnie de Jésus. Toulouse: Apostolat de la Prière, 1934.
* Palomar Maldonado, Evaristo. El pensamiento político de Henri Ramière. Madrid: Universidad Pontificia de Comillas, 1991
* Palomar Maldonado, Evaristo. Sociedad y autoridad políticas en Enrique Ramiére. Madrid: Universidad Complutense, Facultad de Derecho, 2001
# Desamor (Puig i Ferreter)

Desamor és un drama en dos actes, original de Joan Puig i Ferreter, estrenada al teatre Catalunya, el 18 de maig del 1912, durant la primera temporada del Sindicat d'Autors Dramàtics Catalans.
L'acció passa a Barcelona, a l'època de l'estrena.

## Repartiment de l'estrena

* Ramon Geniu: Ramon Tor
* Amàlia: Carme Roldan
* Delfina: Emília Baró
* Marc: Rafael Bardem
* Guillemí: Jaume Borràs
* Raquel: Elvira Fremont
* Don Blai Rufi: Lluís Blanca
* Direcció de Jaume Borràs.

## Referències

* ↑ | Crítica de l'estrena a La Vanguardia (20 de maig de 1912)]
# Bentheim-Lingen

Bentheim-Lingen fou una branca o línia dels comtes de Bentheim formada per divisió de la línia Bentheim-Tecklenburg (l'antic comtat de Tecklemburg) a la mort d'Otó VII (1450); el seu fill gran Nicolau III va rebre Tecklenburg i el segon, Otó, va rebre Lingen.
Lingen va passar a Tecklenburg vers 1401 en temps de Nicolau II. De fet la partició en línies no fou efectiva fins al 1493. Nicolau IV va residir al castell de Lingen fins al 1541. En aquest any va passar a Conrad de Tecklenburg, que governava a Bentheim-Tecklenburg des de 1526; Conrad va dirigir la Reforma el 1543. El 1547 fou derrotada la Lliga de Esmacalda i els imperials van ocupar el comtat que l'emperador Carles V va cedir a Maximilià d'Egmont, comte de Buren, amb el que Lingen va tornar a ser catòlica. Maximilià, casat (1531) amb Francesca de Lannoy, va morir de malaltia el 1548 i el va succeir la seva única filla Anna d'Egmont que el 1578 es va casar amb el príncep Guillem I d'Orange-Nassau, al que va aportar el comtat que així va entrar a la Unió d'Utrecht. El setembre de 1593, durant la Guerra dels Vuitanta Anys, els Habsburg espanyols van conquistar Lingen però el príncep Maurici d'Orange-Nassau la va recuperar el 1597 i Lingen va ser calvinista. El 1605, el fort va ser capturat pels espanyols manats per Ambrosi Spinola i recatolitzada. Lingen va ser durant el govern dels espanyols, una ciutat important i una fortalesa al riu Ems. La guarnició de Lingen tenia una dotació de 2.000 efectius. L'11 de febrer de 1624 la guarnició de Lingen va avançar pels pantans gelats a Hesepe i Haren en el marc de l'atac del comandant Lucas Cairo contra Ter Apel, a la província de Groninga. Després d'intensos combats, els espanyols van ser rebutjats cap a Meppen. Després de la pèrdua de la fortalesa i l'Oldenzaal Wesel el 1630 els espanyols es van retirar de Lingen i des de totes les posicions alemanyes al nord de la part posterior del Rin, i ja no van tornar. La fortalesa de Lingen fou arrasada el 1632 Lingen i va quedar en mans de Frederic Enric d'Orange-Nassau (1625-1647) germà de Maurici d'Orange-Nassau (1618-1625).
El 1702 va passar a Prússia fins al 1809 quan fou incroporat al gran ducat de Berg; va retornar a Prússia el 1813 però el 1815 el congrés de Viena va assignar la zona al regne de Hannover el qual, el 1866, fou annexionat per Prússia.

## Bentheim-Lingen

* Otó 1450-1508
* Nicolau IV 1508-1541
* Conrad de Tecklenburg 1541-1547 (+1557)
* Maximilià d'Egmont 1547-1548 (comte de Buren)
* Anna d'Egmont 1548-1555 (+ 1558) (comtessa de Buren)
* Als Habsburg d'Espanya 1555-1578
* Al príncep Guillem I d'Orange-Nassau 1578-1584
* Felip Guillem d'Orange-Nassau 1584-1593
* Als Habsburg d'Espanya 1593-1597
* Maurici d'Orange-Nassau 1597
* Felip Guillem d'Orange-Nassau 1597-1605 (germà)
* Als Habsburg d'Espanya 1605-1632
* Als Països Baixos 1632-1702
* A Prússia 1702-1809
* Al Gran Ducat de Berg 1809-1813
* A Prussia 1813-1815
* Al regne de Hannover 1815-1866
* A Prússia 1866

## Referències

* Llista de comtes Arxivat 2019-09-26 a Wayback Machine.
# Jordi II de Kakhètia

Jordi II el Malvat fou rei de Kakhètia del 1511 al 1513. Era el fill gran d'Alexandre I de Kakhètia, al que va assassinar i succeir el 1511. Casat amb Eleni, germana de Garsevan Irubakidze, príncep de Saxolokao. Deposat i empresonat per David X de Kartli el 1513. Va morir a la presó el mateix any 1513.

## Referències

* Genealogia
Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Sistemes Importants del Patrimoni Agrícola Mundial

Els Sistemes Importants del Patrimoni Agrícola Mundial o Sistemes de Patrimoni Agrícola Mundialment Importants (SIPAM, en anglès GIAHS) són paisatges destacats de bellesa estètica que combinen biodiversitat agrícola, ecosistemes resistents i un valuós patrimoni cultural. Situats en llocs específics arreu del món, proporcionen de forma sostenible múltiples béns i serveis, seguretat alimentària i mitjans de vida per a milions de petits agricultors.
El 26 de novembre de 2019, l'Organització de les Nacions Unides per a l'Agricultura i l'Alimentació (FAO) declara sistema important del patrimoni agrícola mundial (SIPAM) el "regadiu històric de l'Horta de València", per establir un vincle entre els medis rural i urbà, amb un sistema productiu on s'integren les cultures agrícola i hidràulica, llaurades durant segles d'ençà del començament de la dominació àrab a la zona, que han anat conformant un paisatge únic, l'Horta de València i l'Albufera, que s'integra en la coneguda horta mediterrània.

## Exemples

* Sistema agrícola d'oliveres mil·lenàries de les Terres del Sénia
* Regadiu històric de l'Horta de València
* Paisatge cultural de les terrasses arrosseres dels hani de Honghe

## Referències

* ↑ «Globally Important Agricultural Heritage Systems (GIAHS). Combining agricultural biodiversity, resilient ecosystems, traditional farming practices and cultural identity» (en anglès). FAO, 2018. [Consulta: 27 novembre 2019].
* ↑ «La FAO declara el regadiu històric de l'horta de València com a patrimoni agrícola mundial». Vilaweb, 26-11-2019. [Consulta: 27 novembre 2019].
* ↑ «La FAO declara el regadiu històric de l'Horta de València com a Patrimoni Agrícola Mundial». Diari La Veu, 26-11-2019. [Consulta: 30 novembre 2019].

## Enllaços externs

* Sistemes Importants del Patrimoni Agrícola Mundial - Lloc web oficial
# Grant Bramwell

Grant Bramwell (Gisborne, 28 de gener de 1961) és un piragüista neozelandès, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on va guanyar la medalla d'or en la prova del K-4 1.000 metres del programa de piragüisme. Formà equip amb Ian Ferguson, Paul MacDonald i Alan Thompson. Quatre anys més tard va prendre part, sense sort, als Jocs de Seül.
En el seu palmarès també destaca una medalla de bronze al Campionat del Món en aigües tranquil·les de 1985.

## Referències

* 1 2 «Olympedia – Grant Bramwell». [Consulta: 4 setembre 2022].
* ↑ «Medal Winners – Olympic Games and World Championships (1936–2007)» p. 1–83. International Canoe Federation, 2008. Arxivat de l'original el 18 maig 2018.
# Harrisburg (Carolina del Nord)

Harrisburg és una població dels Estats Units a l'estat de Carolina del Nord. Segons el cens del 2008 tenia 5.819 habitants.

## Demografia

Segons el cens del 2000, Harrisburg tenia 4.493 habitants, 1.556 habitatges i 1.322 famílies. La densitat de població era de 277,6 habitants per km².
Dels 1.556 habitatges en un 42,9% hi vivien nens de menys de 18 anys, en un 76,7% hi vivien parelles casades, en un 5,7% dones solteres, i en un 15% no eren unitats familiars. En el 13,2% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,13.
Per edats la població es repartia de la següent manera: un 28% tenia menys de 18 anys, un 4,9% entre 18 i 24, un 31,5% entre 25 i 44, un 25,9% de 45 a 60 i un 9,5% 65 anys o més.
L'edat mediana era de 38 anys. Per cada 100 dones de 18 o més anys hi havia 93,2 homes.
La renda mediana per habitatge era de 65.086 $ i la renda mediana per família de 73.182 $. Els homes tenien una renda mediana de 48.281 $ mentre que les dones 31.808 $. La renda per capita de la població era de 25.478 $. Cap de les famílies i l'1,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harrisburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# ♯P-complet

En teoria de la complexitat, la classe de complexitat #P-Complet (es pronuncia "nombre P complet" o "hash P complet") és la classe dels problemes de decisió tals que son a dins la classe #P i son #P-hard, és a dir, qualsevol altre problema a #P es pot reduir a aquests problemes.
Un algorisme de temps polinòmic que resolgui algun problema #P-complet resoldria el problema P = NP. No es coneix cap algorisme d'aquesta mena i se suposa que no n'existeix cap, tot i que no hi ha cap demostració.
Alguns exemples de problemes d'aquesta classe són els següents:
* Quantes assignacions diferents satisfan una fórmula booleana donada? (#SAT)
* Quantes assignacions diferents satisfan una fórmula en forma normal disjuntiva (DNF)?
* Quantes assignacions diferents satisfan un problema 2-SAT?
* Quants aparellaments hi ha per un graf bipartit donat?
* Quantes coloracions de grafs amb k colors es poden fer per un graf donat?

## Referències

* ↑ V., Vazirani, Vijay. Approximation algorithms. Berlín: Springer, 2001. ISBN 3540653678.
* ↑ «The complexity of computing the permanent» (en anglès). Theoretical Computer Science, 8, 2, 01-01-1979, pàg. 189–201. DOI: 10.1016/0304-3975(79)90044-6. ISSN: 0304-3975.
# Mokhóvoie (Kromi)

* Per a altres significats, vegeu «Mokhóvoie».
Mokhóvoie (en rus: Моховое) és un poble de l'óblast d'Oriol, a Rússia, segons el cens del 2010 tenia 138 habitants. Pertany al districte municipal de Kromi.

## Referències

* ↑ Koriakov, I. B.. «Орловская область». База данных «Этно-языковой состав населённых пунктов России». Arxivat de l'original el 2021-05-11. [Consulta: 9 març 2022].
# Jordi II de Hessen-Darmstadt

Jordi II de Hessen Darmstadt (en alemany Georg II von Hessen-Darmstadt) va néixer a Darmstadt (Alemanya) el 17 de març de 1605 i va morir a la mateixa ciutat l'11 de juny de 1661. Era fill del landgravi Lluís V de Hessen-Darmstadt (1577-1626) i de Magdalena de Brandenburg (1582-1616).
Durant la Guerra dels Trenta Anys, va procurar mantenir-se en una posició neutral. No obstant això, els exèrcits imperials van causar estralls a Hessen-Darmstadt. A diferència de la majoria dels prínceps alemanys protestants, ell no havia establert cap aliança amb Suècia. En reconeixement d'això en el Tractat de 1631 se li va atorgar la fortalesa de Rüsselsheim. Ja el 1625 es va iniciar una pugna amb Hessen-Kassel per l'herència de l'extinta línia de Hessen-Marburg. En la Pau de Westfàlia Jordi II va perdre aquests domini que l'emperador va concedir a Amàlia Elisabet de Hessen-Kassel, i a canvi va rebre una indemnització de 60.000 corones.
Hessen-Darmstadt havia patit molt durant la Guerra dels Trenta Anys. Jordi II es va dedicar a comprar cereals i ramaderia per tal de reactivar l'economia del país. El 1659 es va unir a la Confederació del Rin, una aliança dirigida contra els Habsburg.

## Matrimoni i fills

L'1 de juliol de 1627 es va casar al palau de Torgau amb Sofia Elionor de Saxònia (1609-1671), filla de l'elector Joan Jordi I de Saxònia (1585-1656) i de Magdalena Sibil·la de Prússia (1587-1659). El matrimoni va tenir quinze fills:
* Lluís (1630-1678), casat primer amb la princesa Maria Elisabet de Schleswig-Holstein-Gottorp (1634-1665), i després amb Elisabet Dorotea de Saxònia-Gotha-Altenburg (1640-1709).
* Magdalena Sibil·la (1631-1651)
* Jordi (1632-1676), casat primer amb Dorotea Augusta de Schleswig-Holstein-Sonderburg (1636-1662), i després amb Juliana Alexandrina de Leiningen-Dagsburg-Heidesheim (1651-1703).
* Sofia Elionor (1634-1663), casada amb Guillem Cristòfol de Hessen-Homburg (1625-1681).
* Elisabet Amàlia (1635-1709), casada amb Felip Guillem de Neuburg (1615-1690).
* Lluïsa Cristina (1636-1697), casada amb Cristòfol Lluís I de Stolberg (1634-1704).
* Anna Maria, nascuda i morta el 1637.
* Anna Sofia (1638-1683).
* Amàlia Juliana, nascuda i morta el 1639.
* Enriqueta Dorotea (1641-1672), casada amb Joan II de Waldeck-Pyrmont (1623-1668).
* Joan, nascut i mort el 1643.
* Augusta Filipina (1643-1672)
* Agnàs, nascuda i morta el 1645.
* Maria Hedwig (1647-1680), casada amb Bernat I de Saxònia-Meiningen (1649-1706).

## Enllaços externs

* Ausführliche Biographien: Georg II., Landgraf von Hessen-Darmstadt Arxivat 2012-02-07 a Wayback Machine.
# Daijiro Takakuwa

Daijiro Takakuwa (Tòquio, Japó, 10 d'agost de 1973) és un futbolista japonès retirat que va disputar un partit amb la selecció japonesa.

## Enllaços externs

* National Football Teams
* Japan National Football Team Database
# Guillem de Barberà

Guillem de Barberà (Reus, segle xiii - Lleida, 1255) va ser bisbe de Lleida entre els anys 1248 i 1255.
L'arxiver reusenc setcentista Saldoni Vilà diu que era un religiós dominic que va ser prior del convent de Santa Caterina de Barcelona i inquisidor de la província eclesiàstica de Tarragona (1235), nomenat per Gregori IX, i company de sant Bernat Calbó. El seu nebot, Ramon de Barberà, va ser Cambrer de Reus
A l'hora d'elegir el nou bisbe de Lleida, no hi va haver acord entre els canonges de Lleida i els de Roda de Ribagorça, a qui pertocava triar-lo. Pere d'Albalat, bisbe de Tarragona; Raimon de Penyafort, O.P.; i Miquel Fabra, O .P., van elegir el dominic prior del convent de Santa Caterina, de Barcelona, Guillem de Barberà, com a nou bisbe de Lleida el 1248.
Va ser un dels jutges encarregats de dirimir el litigi entre Jaume I i el seu primogènit Alfons, en el concili provincial d'Alcanyís l'any 1251. El 1254 acompanyà els exèrcits reials a la conquesta d'Almeria. Donà constitucions al capítol de la catedral de Lleida i celebrà un sínode diocesà per a la reforma del clericat. Sembla que també va treballar per a la construcció de la Seu Vella de Lleida. Va morir el 1255, i fou sepultat al convent de Santa Caterina, a Barcelona

## Referències

* ↑ Vilà, Saldoni. Descripción de mi estimada patria la villa de Reus. Reus: Associació d'Estudis Reusencs, 1955, p. 74.
* ↑ Iglésies, Josep. La Gerra d'ossos. Barcelona: Torrell de Reus, 1949. pàg. 68
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 90.

## Enllaços externs

* «Guillem de Barberà». Gran Enciclopèdia Catalana. Barcelona: Grup Enciclopèdia Catalana.
* Bisbat de Lleida
# Hermanas Mirabal

Hermanas Mirabal és una provincia de la República Dominicana. Va ser separada de la província Espaillat el 1952 sent anomenada inicialment Salcedo, el nom de la seva ciutat capital. El canvi de nom es va fer el 21 de novembre de 2007 commemorant les Germanes Mirabal, que van lluitar contra el dictador Rafael Trujillo. Les germanes Mirabal eren de Salcedo i va ser enterrades allà després del seu assassinat. La província és molt fèrtil i el seu producte agrícola principal és el plàtan de cuinar.
La província està dividida en els següents municipis i districtes des de 20 de juny de 2006:
* Salcedo, districte municipal: Jamao Afuera
* Tenares, districte municipal: Blanco
* Vila Tapia
Llista dels municipis amb la seva població el 2012:
| Nom | Població total | Població urbana | Població rural |
| Salcedo | 62.643 | 34.080 | 28.563 |
| Tenares | 30.110 | 19.926 | 10.184 |
| Vila Tapia | 30.021 | 14.521 | 15.500 |
| Total província | 121.887 | 67.640 | 54.247 |

## Referències

* ↑ Camara de Diputados. «Proyecto de Ley mediante el cual se modifica el nombre de la provincia Salcedo a provincia Hermanas Mirabal» (en castellà). Arxivat de l'original el 2012-03-12. [Consulta: 23 desembre 2010].
* ↑ Diario Libre. «Provincia Salcedo pasa a llamarse "Hermanas Mirabal"» (en castellà). Arxivat de l'original el 2012-03-05. [Consulta: 23 desembre 2010].
* ↑ El Tiempo. «La historia de las hermanas Mirabal» (en castellà). [Consulta: 23 desembre 2010].
* ↑ Educando. «Las hermanas Mirabal en otra dimensión» (en castellà). Arxivat de l'original el 2011-07-24. [Consulta: 23 desembre 2010].
* ↑ Hoy.com.do. «Consumo de plátanos en RD 160 millones por mes» (en castellà). Arxivat de l'original el 2010-07-29. [Consulta: 23 desembre 2010].
* ↑ La Informacion. «Sobreproducción yuca y plátanos dificulta venta en los mercados» (en castellà). Arxivat de l'original el 2011-06-03. [Consulta: 23 desembre 2010].
* ↑ Oficina Nacional de Estadistica, Departamento de Cartografia, Division de Limites y Linderos. «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). Arxivat de l'original el 2007-03-14. [Consulta: 24 gener 2007].
* ↑ Consejo Nacional de Población y Familia. «Censos y Proyecciones de la Población Dominicana por Regiones, Provincias, Municipios y Distritos Municipales, 2012» (PDF) (en castellà). [Consulta: 11 gener 2012].

## Enllaços externs

* Oficina Nacional de Estadística Homepage of the official statistics portal of the Dominican Republic
* Oficina Nacional de Estadística, Maps Administrative divisions of the provinces of the Dominican Republic, downloadable in PDF format
# August Bebel

August Bebel (Deutz, actual Colònia, Alemanya, 1840 - Passugg, Suïssa, 1913) fou un teòric i dirigent socialista marxista alemany.
Fill d'un militar prussià, esdevingué mestre torner de professió. El 1861 obrí un negoci propi a Leipzig i s'afilià a la societat local d'artesans. Ingressà a la I Internacional d'ençà la seva fundació el 1866. El 1867 fou elegit diputat al reichstag d'Alemanya del Nord. Participà el 1869 en el congrés d'Eisenach, on es fundà el Sozialdemokratische Arbeiterpartei (SDAP). Fou el líder de l'oposició socialista a la guerra francoprussiana. Per aquest motiu, fou acusat d'alta traïció i condemnat a dos anys de presó. El 1874 fou reelegit diputat per al Reichstag del ja format II Imperi alemany. El 1875 participà en el congrés de Gotha on es fundà el Sozialdemokratische Partei Deutschlands (SPD). A la mort de Wilhelm Liebknecht (1900) esdevingué secretari general de l'SPD. La seva política s'emmarcà en un forta oposició a la política militarista de Guillem II (exèrcit de lleva, flota de guerra i imperialisme alemany). El 1879 publica la seva obra La dona i el socialisme on defensava la igualtat de gènere.

## Vegeu també

* Socialisme marxista
* SPD

## Referències

* ↑ «August Bebel». Gran Enciclopèdia Catalana. Barcelona: Grup Enciclopèdia Catalana.
* ↑ Muñoz Páez, Adela. Sabias. La cara oculta de la ciencia (en castellà). Penguin Random House, 1/3/2017, p. 231. ISBN 9788499927022.

## Enllaços externs

* August Bebel (català) a Marxists Internet Archive (MIA) (amb llicència GFDL).
# Mokhóvoie (Vorónej)

* Per a altres significats, vegeu «Mokhóvoie».
Mokhóvoie (en rus: Моховое) és un poble de l'óblast de Vorónej, a Rússia, segons el cens del 2010 tenia 357 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Daniel Newman

Daniel Christopher Newman (Atlanta) és un actor, model i músic estatunidenc. El seu treball ha aparegut a la banda sonora de la pel·lícula Crepuscle i de diverses sèries de televisió. També ha actuat a The Walking Dead, Diaris de Vampirs, Homeland, Sex and the City i Cirque du Freak.

## Trajectòria

Newman es va criar en un petit poble agrícola a Geòrgia (Estats Units) i després es va traslladar a Brooklyn per dedicar-se a la música. Va estudiar a la Universitat Yale a través d'un programa d'honor especial, abans de tornar a la ciutat de Nova York per continuar la seva carrera musical. Va ser músic durant poc temps, fins a conèixer el fotògraf Bruce Weber. A partir d'aquí va començar la seva carrera com a mode i va aparèixer en portades de revistes i anuncis. Va treballar per a Calvin Klein, Christian Dior, Louis Vuitton i Tommy Hilfiger.
Ha aparegut en diverses sèries estatunidenques, com 7th Heaven (1997), One Tree Hill (2006), Herois (2009) i Diaris de Vampirs (2012). Va aparèixer breument com un dels pinxos de Bane en la pel·lícula El cavaller fosc: la llegenda reneix (2012). El 2017 es va unir a l'elenc de The Walking Dead interpretant un personatge recurrent anomenat Daniel.

## Vida personal

El març 2017 Newman va fer unes declaracions públiques afirmant que "no era hetero" i referint-se a ell com a "gai", encara que més tard reconeixeria que era bisexual. Manté una relació amb un xicot.

## Referències

* ↑ - zap2it article Arxivat 19 September 2008$^{[Datemismatch]}$ a Wayback Machine.
* ↑ «Blockbuster reel Arxivat 2010-11-19 a Wayback Machine.». Blip TV.
* ↑ Daniel Newman a Internet Movie Database (anglès)
* ↑ Jenny McGrath. «The Vampire Diaries brings Paul Newman's grandson to Mystic Falls», November 23, 2011. [Consulta: April 22, 2016].
* ↑ The Walking Dead's Daniel Newman Hopes to Inspire LGBT Youth by Opening Up About His Sexuality.
* ↑ «Daniel Newmaη on Twitter» (en anglès). Twitter.